Hoe beter jy verstaan wat jou kind ervaar, hoe beter sal jy haar kan ondersteun. Maar beteken ’n tasdefensiewe diagnose jy moet toegee aan al jou kind se eise oor die goed wat haar irriteer? Of moet jy haar help om daarby aan te pas?
Klere is gewoonlik ’n groot kwessie. As jy jou kind se klere-etikette moet afknip omdat dit hulle irriteer, doen dit – maar nie uit die staanspoor nie. Laat hulle dit eers met die etiket dra en knip dit net af as hulle daaroor kla.
Verstaan dat tassensitiwiteit vir jou kind baie werklik is. Wees sensitief en geduldig, maar moet hulle nie oorbeskerm nie.
Moet hulle nie saggies aanraak of kielie nie. Ferm aanraking laat die brein bedaar en stel jou kind gerus. Ligte aanraking lei baie vinniger tot vrees of ’n veg-of-vlugreaksie.